Sagunt celebra el cap de setmana les III Jornades d’Arqueogastronomia
28 de novembre 2019

![](/media/s0dmzh2h/37_c_img_8946.jpg)  
  

Este cap de setmana, 30 de novembre i 1 de desembre, les Jornades d’Arqueogastronomia acostaran la cultura culinària romana a les persones interessades en el món clàssic. Estes Jornades compten amb tallers, degustacions de vi i aliments reconstruïts segons investigacions realitzades, tres conferències d'especialistes sobre el consum de vi, rituals i costums romans, així com un itinerari cultural interpretatiu guiat amb experiència sensorial. Tot això en el marc del reconeixement de Sagunt com a capital valenciana de la romanització.

  

Les primeres activitats per al dissabte 30 de novembre porten la ponència de tres especialistes; la primera d'elles, a càrrec de Manuel León Béjar sobre el Consum i producció del vi en l'època Alt Imperial Romana i; en segon lloc, la de Charo Marco, que parlarà sobre els rituals, costums i supersticions en els banquets romans i; finalment, la xarrada en llatí sobre el vi romà d'Esteban Berchez. També, les persones participants, podran degustar vins i aliments reconstruïts segons les investigacions dels grups de la Universitat de Sevilla i la Universitat de Cadis. I com a participació del sector privat, el restaurant Le Fou de Sagunt oferirà un menú romà, que inclou un maridatge d'aliments reconstruïts.

  

D'altra banda, per al diumenge 1 de desembre, en la Via del Pòrtic de la plaça Antiga Moreria de Sagunt, a les 11.00 h, tindrà lloc un itinerari cultural interpretatiu guiat amb experiència sensorial de nom ‘Alimentació i vida quotidiana en l'àmbit públic i privat a Roma’.

  

Totes les persones interessades en les activitats de la jornada podran realitzar les seues reserves en l'Oficina de Turisme de Sagunt mitjançant el telèfon 96 265 58 59 – 96269 04 02. I pel que fa, a les reserves del restaurant Le Fou de Sagunt les persones podran trucar al telèfon 96 265 13 57.

*   [](http://www.facebook.com/sharer.php?u=https://aytosagunto.es/va/actualitat/sagunt-celebra-el-cap-de-setmana-les-iii-jornades-d-arqueogastronomia/ "Facebook")
*   [](http://twitter.com/share?url=https://aytosagunto.es/va/actualitat/sagunt-celebra-el-cap-de-setmana-les-iii-jornades-d-arqueogastronomia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-celebra-el-cap-de-setmana-les-iii-jornades-d-arqueogastronomia/ "Linked In")
*   [](mailto:?body=https://aytosagunto.es/va/actualitat/sagunt-celebra-el-cap-de-setmana-les-iii-jornades-d-arqueogastronomia/)